CELEX: 32021R2071
Language: lv
Date: 2021-11-25 00:00:00
Title: Komisijas Īstenošanas regula (ES) 2021/2071 (2021. gada 25. novembris) par eksporta uzraudzības piemērošanu atsevišķām vakcīnām un šādu vakcīnu ražošanā izmantotajām aktīvajām vielām

26.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 421/52
               
            
         KOMISIJAS ĪSTENOŠANAS REGULA (ES) 2021/2071
         (2021. gada 25. novembris)
         par eksporta uzraudzības piemērošanu atsevišķām vakcīnām un šādu vakcīnu ražošanā izmantotajām aktīvajām vielām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/479 (2015. gada 11. marts) par kopīgiem eksporta noteikumiem (1) un jo īpaši tās 4. pantu,
         tā kā:
         
                     (1)
                  
                  
                     Komisija, ievērojot Regulas (ES) 2015/479 5. pantu, 2021. gada 30. janvārī pieņēma Īstenošanas regulu (ES) 2021/111 (2), ar ko uz sešu nedēļu ilgu laikposmu tika noteikta prasība uzrādīt eksporta atļauju par Covid-19 vakcīnu, kā arī aktīvo vielu, tostarp šādu vakcīnu ražošanai izmantoto pamatšūnu banku un darba šūnu banku, eksportu. Tad, 2021. gada 12. martā, Komisija, ievērojot Regulas (ES) 2015/479 6. pantu, pieņēma Īstenošanas regulu (ES) 2021/442 (3), ar ko līdz 2021. gada 30. jūnijam uz to pašu ražojumu eksportu tika attiecināta prasība uzrādīt eksporta atļauju.
                  
               
                     (2)
                  
                  
                     2021. gada 24. martā Komisija pieņēma Īstenošanas regulu (ES) 2021/521 (4), ar kuru kā papildu faktors, kas jāņem vērā, apsverot eksporta atļaujas piešķiršanu, tika noteikta vajadzība novērtēt, vai šāda atļauja neapdraud to preču piegādes drošību Savienībā, uz kurām attiecas Regula (ES) 2021/442. Ar to pašu regulu Komisija nolēma uz laiku apturēt dažām galamērķa valstīm piešķirto atbrīvojumu no Regulas (ES) 2021/442 piemērošanas jomas.
                  
               
                     (3)
                  
                  
                     Īstenošanas regula (ES) 2021/521 tika pieņemta, ievērojot Regulas (ES) 2015/479 5. pantu, un tika piemērota sešas nedēļas. Pasākumi, kas tika ieviesti ar minēto regulu, pēc tam ar Komisijas Īstenošanas regulu (ES) 2021/734 (5) tika pagarināti līdz 2021. gada 30. jūnijam.
                  
               
                     (4)
                  
                  
                     Gan Regulas (ES) 2021/442, gan Regulas (ES) 2021/521 piemērošanas termiņš pēc tam ar Komisijas Īstenošanas regulu (ES) 2021/1071 (6) tika pagarināts vispirms līdz 2021. gada 30. septembrim un tad ar Komisijas Īstenošanas regulu (ES) 2021/1728 (7) – līdz 2021. gada 31. decembrim.
                  
               
                     (5)
                  
                  
                     Ir paātrinājusies Covid-19 vakcīnu devu ražošana un piegādes Savienībā, un šobrīd ir samazinājies risks, ka eksports varētu apdraudēt starp Savienību un vakcīnu ražotājiem noslēgto pirkuma priekšlīgumu izpildi vai Covid-19 vakcīnu un to aktīvo vielu piegādes drošību Savienībā.
                  
               
                     (6)
                  
                  
                     Pašreizējos apstākļos un piegādes situācijā Komisija uzskatīja, ka nav nepieciešams pēc 2021. gada 31. decembra piemērot prasību uzrādīt eksporta atļauju par vakcīnu pret SARS radniecīgiem koronavīrusiem (SARS-CoV veidi) un aktīvo vielu, tostarp šādu vakcīnu ražošanai izmantoto pamatšūnu banku un darba šūnu banku, eksportu.
                  
               
                     (7)
                  
                  
                     Tomēr joprojām ir nepieciešams 24 mēnešus no 2022. gada 1. janvāra veikt uzraudzību, izmantojot procedūru, kas pamatojas uz Eiropas Parlamenta un Padomes Regulas (ES) Nr. 952/2013 (8) 56. panta 5. punktu, un pieprasīt, lai eksporta vai reeksporta deklarācijā būtu iekļauti pielikumā norādītie Taric papildu kodi, kā arī devu skaits (daudzdevu trauku gadījumā – deva pieaugušajiem).
                  
               
                     (8)
                  
                  
                     Šai uzraudzībai būtu jāļauj Komisijai vākt papildu eksporta statistikas datus katra ražotāja līmenī, lai savlaicīgi atklātu i) jebkādas norādes uz neatbilstību Komisijas noslēgtajam pirkuma priekšlīgumam, ii) jebkurus citus apstākļus, kas varētu apdraudēt piegādes drošību Savienībā, un iii) Savienības spēju apsolīt un piegādāt turpmākus ziedojumus. Tam būtu jāļauj Komisijai vajadzības gadījumā veikt turpmākus pasākumus, lai saskaņā ar Regulas (ES) 2015/479 prasībām novērstu kritiskas situācijas rašanos šo ražojumu trūkuma dēļ,
                  
               IR PIEŅĒMUSI ŠO REGULU.
         
            1. pants
            
               1.   Eksporta uzraudzību 24 mēnešus no šīs regulas spēkā stāšanās dienas piemēro šādām precēm:
               
                           a)
                        
                        
                           vakcīnām pret SARS radniecīgiem koronavīrusiem (SARS-CoV veidi), kuras patlaban klasificē ar KN kodu 3002 20 10, neatkarīgi no to iepakojuma;
                        
                     
                           b)
                        
                        
                           šādu vakcīnu ražošanai izmantotajām aktīvajām vielām, tostarp pamatšūnu bankām un darba šūnu bankām, ko patlaban klasificē ar KN kodiem ex 2933 99 80, ex 2934 99 90, ex 3002 90 90 un ex 3504 00 90.
                        
                     
            
               2.   Šajā regulā “eksports” ir:
               
                           a)
                        
                        
                           Savienības preču eksports saskaņā ar eksporta procedūru Regulas (ES) Nr. 952/2013 269. panta 1. punkta nozīmē;
                        
                     
                           b)
                        
                        
                           ārpussavienības preču reeksports minētās regulas 270. panta 1. punkta nozīmē pēc tam, kad šādām precēm ir veiktas ražošanas darbības, tostarp iepildīšana un iepakošana Savienības muitas teritorijā.
                        
                     
         
         
            2. pants
            Šīs regulas 1. pantā minēto preču eksporta vai reeksporta deklarācijā laika periodā, kas norādīts 1. pantā, iekļauj pielikumā minētos Taric papildu kodus vai jebkādus attiecīgus nākotnes kodus un norāda devu skaitu (daudzdevu trauku gadījumā – devu skaitu pieaugušajiem).
         
         
            3. pants
            Komisija publisko informāciju par eksportu, pienācīgi ņemot vērā datu konfidencialitāti.
         
         
            4. pants
            Šī regula stājas spēkā 2022. gada 1. janvārī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 25. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 83, 27.3.2015., 34. lpp.
         
         
            (2)  OV L 31 I, 30.1.2021., 1. lpp.
         
         
            (3)  OV L 85, 12.3.2021., 190. lpp.
         
         
            (4)  OV L 104, 25.3.2021., 52. lpp.
         
         
            (5)  OV L 158, 6.5.2021., 13. lpp.
         
         
            (6)  OV L 230, 30.6.2021., 28. lpp.
         
         
            (7)  OV L 345, 30.9.2021., 34. lpp.
         
         
            (8)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
      
      
         
            PIELIKUMS
            
               Taric papildu kodi
            
                        Ražotājs
                     
                     
                        
                           Taric papildu kods vakcīnām pret SARS radniecīgiem koronavīrusiem (SARS-CoV veidi)
                     
                     
                        
                           Taric papildu kods aktīvajām vielām (*1)
                        
                     
                  
                        AstraZeneca AB
                     
                     
                        4500
                     
                     
                        4520
                     
                  
                        
                           Pfizer / BioNTech
                        
                     
                     
                        4501
                     
                     
                        4521
                     
                  
                        
                           Moderna Switzerland / Moderna Inc
                        
                     
                     
                        4502
                     
                     
                        4522
                     
                  
                        Janssen Pharmaceutica NV
                     
                     
                        4503
                     
                     
                        4523
                     
                  
                        CureVac AG
                     
                     
                        4504
                     
                     
                        4524
                     
                  
                        
                           Sanofi Pasteur / GlaxoSmithKline Biologicals S.A
                        
                     
                     
                        4505
                     
                     
                        4525
                     
                  
                        Novavax
                     
                     
                        4506
                     
                     
                        4526
                     
                  
                        Valneva
                     
                     
                        4507
                     
                     
                        4527
                     
                  
                        Gedeon Richter
                     
                     
                        4508
                     
                     
                        4528
                     
                  
                        Arcturus
                     
                     
                        4509
                     
                     
                        4529
                     
                  
                        PCI Pharma
                     
                     
                        4510
                     
                     
                        4530
                     
                  
                        Citi ražotāji
                     
                     
                        4999
                     
                     
                        4999
                     
                  
               
            
                        Uzņēmums
                     
                     
                        
                           Taric papildu kods citām vielām (*2)
                        
                     
                  
                        Visi ražotāji
                     
                     
                        4599
                     
                  
               (*1)  Vakcīnu ražošanai pret SARS radniecīgiem koronavīrusiem (SARS-CoV veidi) izmantotās aktīvās vielas, tostarp pamatšūnu bankas un darba šūnu bankas.
            
               (*2)  “Citas vielas” ir ražojumi vai vielas, ko neizmantos vakcīnu ražošanai pret SARS radniecīgiem koronavīrusiem (SARS-CoV veidi), bet ko klasificē ar tādiem pašiem KN kodiem kā aktīvās vielas.